
Ministru kabineta sēdes protokollēmums

Informatīvais ziņojums "“Par kompetentās iestādes noteikšanu oglekļa ievedkorekcijas mehānisma ieviešanai”"

· 1. Pieņemt zināšanai iesniegto informatīvo ziņojumu.
·  
· 2. Noteikt Valsts ieņēmumu dienestu kā nacionālo kompetento iestādi oglekļa ievedkorekcijas mehānisma ieviešanai atbilstoši ziņojumā minētajām funkcijām.
·  
· 3. Jautājums par Finanšu ministrijai (Valsts ieņēmumu dienestam) papildu nepieciešamā finansējuma piešķiršanu nacionālās kompetentās iestādes funkciju nodrošināšanai 2024. gadā  - 1 024 434 euro, (t.sk. informācijas sistēmu izstrādes izdevumi 600 000 euro), 2025. gadā – 1 353 968 euro (t.sk. informācijas sistēmu izstrādes izdevumi 700 000 euro), 2026. gadā – 1 336 246 euro (t.sk. informācijas sistēmu izstrādes izdevumi 400 000 euro) un turpmāk ik gadu – 965 341 euro skatāms likumprojekta “Par valsts budžetu 2024. gadam un budžeta ietvaru 2024., 2025. un 2026.gadam” sagatavošanas procesā.
·  
· 4. Pieņemt zināšanai, ka Valsts ieņēmumu dienestam, lai nodrošinātu kompetentās iestādes funkciju pildīšanu, 2024.gadam nepieciešamas papildu 7 amata vietas, 2025.gadam 11 amata vietas un 2026.gadam un turpmāk ik gadu 16 amata vietas.
·  
· 5. Ja atbilstoši 3.punktā paredzētajam Finanšu ministrijai (Valsts ieņēmumu dienestam) tiek piešķirts papildu finansējums, Klimata un enerģētikas ministrijai, sagatavojot un virzot likumprojektu “Klimata likums”, iekļaut tajā regulējumu par Valsts ieņēmumu dienestu kā nacionālo kompetento iestādi oglekļa ievedkorekcijas mehānisma ieviešanā.

